Άντονυ Μάρα

Ο Άντονυ Μάρα (Anthony Marra) είναι σύγχρονος Αμερικανός πεζογράφος.

Βιογραφία
Ο Μάρα γεννήθηκε στην πρωτεύουσα των ΗΠΑ Ουάσινγκτον το 1984, αλλά απεφοίτησε με πτυχίο φιλολογίας από το Πανεπιστήμιο της Νότιας Καλιφόρνια. Στη συνέχεια πήρε μάστερ παρακολουθώντας από το 2009 το περίφημο «Εργαστήριο Συγγραφέων της Αϊόβα» (Iowa Writers' Workshop) στο Πανεπιστήμιο της Αϊόβα.

Από το 2011 μέχρι το 2013 ο Μάρα ήταν υπότροφος Stegner στο Πανεπιστήμιο Στάνφορντ, όπου και διδάσκει μέχρι σήμερα συγγραφή μυθοπλασίας. Ωστόσο, έζησε και σπούδασε επί χρόνια και στην Ανατολική Ευρώπη.

Η συγγραφική του δραστηριότητα άρχισε με τη συνεισφορά κειμένων στα περιοδικά The Atlantic, Narrative Magazine και MAKE Magazine.

Το πρώτο του μυθιστόρημα, το Αστερισμός ζωτικών φαινομένων, κυκλοφόρησε τον Μάιο του 2013 από τον εκδοτικό οίκο Hogarth Press.

Διακρίσεις
Ο Αστερισμός ζωτικών φαινομένων βραβεύθηκε με το καινούργιο Βραβείο John Leonard του Εθνικού Κύκλου Κριτικών Βιβλίου των ΗΠΑ για έργο πρωτοεμφανιζόμενου συγγραφέα. Το ίδιο έργο κέρδισε και το Βραβείο Βιβλίου Anisfield-Wolf.

Το 2010 το διήγημά του «Τσετσενία» κέρδισε το Βραβείο Pushcart και το βραβείο του περιοδικού Narrative Magazine. Ο Μάρα έχει κερδίσει επίσης ένα από τα Βραβεία Whiting του 2012,, καθώς και το «Athens Prize for Literature» του 2014.

Το 2016 το διήγημά του "The Grozny Tourist Bureau", που δημοσιεύθηκε αρχικώς στο λογοτεχνικό περιοδικό Zoetrope: All Story, κέρδισε ένα National Magazine Award μυθοπλασίας.

Εργογραφία
 «The Wolves of Bilaya Forest» (διήγημα, 2012)
 A Constellation of Vital Phenomena (μυθιστόρημα, 2013)
 The Tsar of Love and Techno: Stories (συλλογή διηγημάτων, 2015)

Ελληνικές μεταφράσεις 
 Αστερισμός ζωτικών φαινομένων, μετάφρ. Αχιλλέας Κυριακίδης, εκδ. «Ίκαρος», Αθήνα 2013, 486 σελ., ISBN 978-960-9527-87-3
 Ο τσάρος της αγάπης και της τέκνο, μετάφρ. Αχιλλέας Κυριακίδης, εκδ. «Ίκαρος», Αθήνα 2016, 372 σελ., ISBN 978-960-572-122-0 (και σε e-book: ISBN 978-960-572-133-6)

Παραπομπές

Εξωτερικοί σύνδεσμοι 
 Επίσημος ιστότοπος
 Πληροφορίες στο Whiting Foundation
 "Giving Up" (δοκίμιο)
 Το διήγημα "Chechnya" στο Narrative Magazine
 «Άντονι Μάρα. Το νέο ζωτικό φαινόμενο της λογοτεχνίας», συνέντευξη στο LiFO

Αμερικανοί διηγηματογράφοι
Αμερικανοί μυθιστοριογράφοι